Əzəldən
Laləli, nərgizli Tərsə yaylağı,
Tərlanların yaylağıdır əzəldən.
At oynadan, qılınc çalan, qaçağan,
İgidlərin oylağıdır əzəldən.

Yay ayları elat çıxar, yurd salar,
Dərələr al-yaşıl yüz rəngə çalar.
İstəyənə şöhrət olar, ad olar,
Yadlara da göz dağıdı əzəldən.

Görəndə atlanır şairin könlü,
Ana diyarını şadyana, güllü.
Gözəl gəlinlərnən, qızlarnan ünlü,
Neçə kəndlər qonağıdı əzəldən.
XIX əsrin qoşmaları